Операторът прилага Инструкция за периодична оценка на съответствието на събирането на отпадъците с условията в разрешителното, на причините за установените несъответствия и за предприемане на коригиращи действия. За периода 10.04.2015г. до 13.04.2018г. са представени Протоколи от извършени проверки-не са констатирани несъответствия при събирането на отпадъци.

##### Условие 11.3. Временно съхраняване на отпадъците

Операторът временно съхранява единствено отпадъците разрешени с условията на комплексното разрешително. Операторът прилага: Инструкция за поддръжка на площадките за временно съхранение в съответствие с условията на разрешителното и Инструкция за оценка на съответствието на всички площадки за временно съхранение с изискванията на комплексното разрешително, на причините за установените несъответствия и за предприемане на коригиращи действия. Представени са записи от проверки по чек-листи до 09.03.2018г. За периода 10.04.2015г. до 13.04.2018г. са представени Протоколи от извършени проверки на всички площадки за временно съхранение на отпадъците-не са констатирани несъответствия.

##### Условие 11.4. Транспортиране на отпадъците

На оператора е разрешено единствено да транспортира отпадъци на територията на площадката със специализиран транспорт и да предава за транспортиране отпадъците разрешени с условията на комплексното разрешително. За периода 10.04.2015г. до 13.04.2018г. са представени: Разрешения, Регистрационни документи, Договори, Идентификационни документи за предадените отпадъци, Отчетни книги-не са констатирани несъответствия.

##### Условие 11.5. Оползотворяване, преработване и рециклиране на отпадъци

На оператора се разрешава да предава отпадъците генерирани от дейността на централата, за оползотворяване, преработване и рециклиране извън територията на площадката, единствено на фирми, притежаващи разрешения, съгласно изискванията на Закона за управление на отпадъците (ЗУО) за извършване на такава дейност или комплексно разрешително, въз основа на писмен договор.

##### Условие 11.6. Обезвреждане на отпадъците

На оператора се разрешава единствено да предава за обезвреждане отпадъците, генерирани от дейността на централата, извън територията на площадката единствено на лица, притежаващи разрешение съгласно изискванията на Закона за управление на отпадъците или комплексно разрешително за извършване на такава дейност, въз основа на писмен договор, за конкретния вид отпадък. За периода 10.04.2015г. до 13.04.2018г. са представени: Разрешения, Регистрационни документи, Договори, Идентификационни документи за предадените отпадъци, Отчетни книги-не са констатирани несъответствия.

##### Условие 11.7. Контрол и измерване на отпадъците

Операторът прилага: Инструкция за измерване или изчисление на образуваните количества отпадъци в съответствие с условията за наблюдение и Инструкция за периодична оценка на съответствието на количествата генерирани отпадъци с разрешените такива, установяване на причините за допуснатите несъответствия и предприемане на коригиращи действия. За периода 10.04.2015г. до 13.04.2018г. са представени записи:За всеки отпадък, за всеки месец и в годишен аспект за количествата генерирани отпадъци; Записи с оценка на съответствието на количествата генерирани отпадъци с разрешените такива-не са констатирани несъответствия.

##### Условие 11.8. Анализи на отпадъците

За периода 10.04.2015г. до 13.04.2018г. не са класифицирани отпадъци с огледални кодове.

##### Условие 11.9. Документиране и докладване

За периода 10.04.2015г. до 13.04.2018г. са представени Отчетни книги, документи за внесени Годишни отчети в РИОСВ-Пловдив и ИАОС, гр.София -не са констатирани несъответствия.

##### Условие №12Шум

За периода 10.04.2015г. до 12.04.2018г. не е констатирано превишение на шум в околната среда над граничните стойности на еквивалентно ниво на шума по границите на производствената площадка и в мястото на въздействие (най-близката жилищна зона в населеното място). Операторът прилага: Инструкция за наблюдение веднъж на две години на показателите: Общата звукова мощност на площадката; Нивата на звуково налягане в определени точки по оградата на площадката; Нивата на звуково налягане в определени чувствителни на шум места (ако такива са установени) и Инструкция за оценка на съответствието на установените нива на звуково налягане по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия. За периода 10.04.2015г. до 12.04.2018г. са представени: Протоколи от изпитване от 2014г. и от 2016г.; Записи с оценка на съответствието на установените нива на шум по границата на производствената